Cyllene (Mound)
De Mound Cyllene (Jupiter XLVIII) ass ee vun de klenge Mounde vum Planéit Jupiter.

Entdeckung 
De Cyllene gouf den 8. Februar 2003 vun Astronome vun der Universitéit vun Hawaii entdeckt. Den 30. Mäerz 2005 krut de Mound vun der IAU offiziell säin Numm (no der Nymph Kyllene).

Bunndaten 
De Cyllene kreest a 737,8 Deeg op enger mëttlerer Distanz vu 24.349.000 km ëm de Jupiter. D'Bunn huet eng Exzentrizitéit vun 0,319. Mat enger Inklinatioun vun 149,3° ass seng Bunn retrograd, d. h., de Mound beweegt sech géint d'Rotatiounsrichtung vum Jupiter ëm de Planéit.

Wéinst senge Bunneegenschafte gëtt de Cyllene zu der Pasiphae-Grupp gezielt, genannt nom Jupitermound Pasiphae.

Physikalesch Daten 
De Cyllene huet en Duerchmiesser vun zirka 2 km., seng Dicht gëtt op 2,6 g/cm³ geschat. Hien ass warscheinlech haaptsächlech aus Silikatgestengs ogebaut.
Hien huet eng Albedo vun 0,04, d. h., nëmme 4 % vum agestraalte Sonneliicht gi reflektéiert.

Kuckt och

Um Spaweck 
 MPEC 2003-G09: S/2003 J 13 2. Abrëll 2003 (Entdeckung)
 MPEC 2004-H08: S/2003 J 13 16. Abrëll 2004 (Wiederentdeckung)

Jupitermounden
Astronomesch Objeten déi 2003 entdeckt goufen
Entdeckunge vum Scott S. Sheppard